
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A  NR. 208
                                                           din 28 noiembrie 2019
   privind schimbarea de destinaţie a spaţiului situat în Municipiul Sighişoara,

  str. Horia Teculescu, nr. 5, ap. II, precum și închirierea acestuia 

Consiliul Local al Municipiului Sighişoara, întrunit în ședință ordinară,

               

Luând act de proiectul de hotărâre, înregistrat cu nr. 31.330/08.11.2019 şi la Consiliul Local Sighișoara cu nr. 32.412/19.11.2019, de referatul de aprobare, înregistrat cu nr. 31.336/08.11.2019 al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ;

 Având în vedere adresa cu nr. 1.166/08.06.2017, înregistrată la Municipiul Sighişoara sub nr. 15.214/08.06.2017, formulată de către S.C. Apă Termic Transport  S.A., cu referire la faptul că spaţiul cu destinaţia de birou, situat în Municipiul Sighişoara, str. Horia Teculescu nr. 5, aflat în administrarea societăţii, este liber, sens în care trebuie stabilită și aprobată destinaţia spațiului precum și închirierea prin licitație publică a acestuia;

Având în vedere adresa înregistrată la Municipiul Sighişoara cu nr. 30.307/30.10.2019, prin care doamna Călian Ferezan Bianca Elena, în calitate de  reprezentant al S.C. Magia Naturii House S.R.L. care își desfăsoară activitatea economică privind comerț cu amănuntul al altor bunuri noi, în magazine specializate, mai precis comercializare produse naturiste, în spațiul situat în Municipiul Sighișoara, str. Horia Teculescu nr. 5, ap. I, pentru buna desfășurare a activității economice, solicită închirierea spațiului situat în Municipiul Sighişoara, str. Horia Teculescu nr. 5, ap. II care se află în imediata vecinătate a acesteia;     

Având în vedere că, spaţiul situat în Municipiul Sighişoara, str. Horia Teculescu nr. 5, nu face obiectul Legii nr. 10/2001, republicată, cu modificările şi completările ulterioare şi al Legii nr. 247/2005;

Având în vedere prevederile art. 555 - 566, art. 858 - 865 şi art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordonanței de Urgență a Guvernului nr. 57/2019 privind Codul administrativ;

Având în vedere procesul - verbal cu nr. 18.027/27.06.2019, al Comisiei sociale de analiză pentru repartizarea locuinţelor din fondul locativ, destinate închirierii, cu excepţia locuinţelor pentru tineri, construite prin Agenţia Naţională pentru Locuinţe;                                

Având în vedere Raportul de specialitate  al Direcţiei Administrarea Patrimoniului, înregistrat cu nr. 31.334/08.11.2019, prin care se propune schimbarea destinaţiei spaţiului menţionat mai sus şi închirierea acestuia prin licitaţie publică cu strigare, îndeplinindu-se prevederile legale în acest sens;

   Având în vedere avizele favorabile ale tuturor comisiilor pe domenii de specialitate;
În temeiul art. 129 alin (2) lit. ,,c”, alin. (6) lit. ,,b”, alin. (7) lit. ,,q”, alin. (14), art. 108, art. 139 alin. (1), alin. (3) lit. ,,g” și a art. 196 alin. (1) lit. ,,a” din Ordonanţa de Urgenţă a Guvernului nr. 57/2019, privind Codul administrativ,

H O TĂ R Ă Ş T E:

Art. 1.  Se aprobă schimbarea destinaţiei spaţiului situat în Municipiul Sighişoara, str. Horia Teculescu nr. 5, ap.II în suprafaţă utilă totală de 29,97 mp., aflat în administrarea S.C. Apă Termic Transport S.A., din spaţiu cu destinaţia de birou în spaţiu comercial.

Art. 2. (1) Se aprobă închirierea prin licitaţie publică cu strigare a spaţiului situat în Municipiul Sighişoara, str. Horia Teculescu nr. 5, ap. II  în suprafaţă utilă totală de 29,97 mp., cu destinaţia de spaţiu comercial.

(2) Preţul de începere a licitaţiei va fi stabilit în baza Hotărârii Consiliului Local Sighişoara nr. 19/25.01.2018, privind stabilirea tarifelor de bază lunare pe mp. pentru spațiile cu altă destinație decât locuințe și terenurile aferente acestora, care aparțin domeniului public și privat al municipiului. 

(3) Durata închirierii va fi de 5 (cinci) ani, cu posibilităţi de prelungire, prin acordul părţilor.

(4) Organizarea licitaţiei şi încheierea contractului de închiriere pentru acest spaţiu cad în sarcina S.C. Apă Termic Transport S.A.

Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Direcţia Administrarea Patrimoniului, Compartimentul spațiul locativ din cadrul Municipiului Sighişoara şi S.C. Apă Termic Transport S.A. prin director Oprea Mircea - Ţonu.
Art. 4. Prin grija d-nei Anca Bizo, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarul Municipiului Sighişoara, Prefectul Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

        Buzogany Erzsebet     

                                                                                                         Contrasemnează pentru legalitate

                                                                                                SECRETARUL GENERAL al municipiului,


                        Bizo Anca
(Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;

  1 ex. Arhitectul Șef;

  2 ex. Direcţia Administrarea Patrimoniului;
  1 ex. Compartimentul Spațiul locativ;
  1 ex. Biroul Buget, Contabilitate, Salarizare - Direcția Economică;
  1 ex. Biroul Juridic;
  2 ex. S.C. Apă Termic Transport S.A.;
14 ex.

B.A. 

